钦定古今图书集成/明伦汇编/氏族典/第094卷 > 《廖用贤尚友录》 > 苏淑
## 钦定古今图书集成/明伦汇编/氏族典/第094卷 > 《廖用贤尚友录》 > 苏淑

按《魏书苏淑传》，“淑字仲和，武邑人也。兄寿兴坐事为
阉官，后为河间太守，赐爵晋阳男，将卒，遂冒养淑为子。熙平中，袭其爵，除司空士曹参军，寻转太学博士、
厉威将军、员外散骑侍郎，转奉车都尉，使于冀州。会
高干邕执刺史元嶷，据城起义，淑赞成其事。未几，尔
朱汝归率兵将至，淑于郡逃还京师。后除左将军、大”
中大夫，行河阴令。出除乐陵内史。淑在郡绥抚，甚有
民誉。后历荥阳太守，亦有能名。加中军将军、司空从
事中郎。兴和二年，拜中山太守。三年，卒于郡。